༅། །ས་བཅུའི་དཔར་བྱང་སྨོན་ཚིག
༄༅། །ཕུན་ཚོགས་ཚོགས་གཉིས་བྱེ་བས་བསྐྲུན་པའི་སྐུ། །གསུང་དབྱངས་དབྱངས་
ཀྱི་ཡན་ལག་དྲུག་ལྡན་གསུང་། །ཆོས་ཀུན་ཀུན་ཏུ་མཁྱེན་ཅིང་གཟིགས་པའི་ཐུགས། །
རྣམ་འདྲེན་འདྲེན་མཆོག་ཤཱཀྱའི་རྒྱལ་བོར་འདུད། །གང་གི་དཔལ་ཀྱི་མགུལ་ལས་བཀའ་
བསྩལ་པ། །མདོ་སྡེ་རྒྱལ་བོ་གསེར་འོད་དམ་པ་འདི། །དད་ལྡན་ཏཱ་ལ་ཆོས་རྗེ་གང་དེ་
ཡིས། །རྒྱུ་རྐྱེན་སྦྱར་ཏེ་འབད་པས་ལེགས་པར་བསྒྲུབས། །འདི་ལྟར་བསྒྲུབ་པས་སྟོན་པ་
མཆོག་དེ་ཡི། །གསང་གསུམ་འཕྲིན་ལས་ཉིན་མོར་བྱེད་པའི་ཁམས། །མཐའ་ཡས་སྐྱེ་
དགུའི་ཤེས་རྒྱུད་འཛིན་མའི་གཞིར། །ཁྱབ་པས་ཕན་བདེའི་པད་ཚལ་རྒྱས་གྱུར་ཅིག །
འདིས་མཚོན་དུས་གསུམ་དགེ་བ་དཔག་མེད་མཐུས། །རྒྱལ་བའི་བསྟན་པ་ཡུན་རིང་
གནས་པ་དང་། །བསྟན་འཛིན་མཐའ་དག་ཞབས་པད་རྟག་བརྟན་ཅིང་། །མཛད་འཕྲིན་
སྣང་བས་ས་སྟེང་ཁྱབ་གྱུར་ཅིག །དགེ་འདུན་སྡེ་རྣམས་ཐུགས་མཐུན་ཁྲིམས་གཙང་
ཞིང་། །ཆོས་སྲིད་དཔལ་འབྱོར་རྫོགས་ལྡན་དཔལ་ལ་འགྲན། །སྐྱེ་དགུ་མཐའ་དག་དགེ་
བཅུའི་ལས་ལ་བརྩོན། །རྟག་ཏུ་བཀྲ་ཤིས་རྒྱ་མཚོས་མཛེས་གྱུར་ཅིག །ལྗོངས་འདིས་
མཚོན་པའི་ཡངས་པའི་འཇིག་རྟེན་འདིར། །སྙིགས་དུས་རྒུད་པའི་མིང་ཡང་མི་འབྱུང་
ཞིང་། །ཕན་བདེའི་དགའ་ཚལ་ཅིར་ཡང་བཞད་པ་ཡིས། །རྫོགས་ལྡན་དགའ་སྟོན་
མཆོག་ཏུ་ངོམ་པར་ཤོག །སྐྱེ་བའི་ཕྲེང་བར་དལ་འབྱོར་རྟེན་རྙེད་ཅིང་། །ཚུལ་གནས་
ཐོས་བསམ་བསྒོམ་པའི་ཉམས་ལེན་གྱིས། །ས་ལམ་བགྲོད་པ་མྱུར་དུ་མཐར་ཕྱིན་ནས། །
-329-

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
སྐུ་གསུམ་ནོར་བུའི་གོ་འཕང་ཐོབ་པར་ཤོག། །། ཅེས་ལུང་རྟོགས་ཡོན་ཏན་གྱིས་མངོན་པར་མཛེས་
པ་སུ་ཉིད་ཕྱོགས་ཀྱི་ཏཱ་ལ་ཆོས་རྗེ་འཇམ་དབྱངས་བསོད་ནམས་གྲགས་པ་རྒྱ་མཚོས་གསེར་འོད་དམ་པ་མདོ་སྡེའི་དབང་བོའི་
རྒྱལ་བོ་དཔར་དུ་བསྒྲུབ་སྐབས་སྨོན་ཚིག་ཤིག་དགོས་ཞེས་བསྐུལ་བའི་ངོར་ ༧ བྲག་དགོན་སྤྲུལ་མིང་བ་འཇམ་དབྱངས་བསྟན་
པ་རྒྱ་མཚོས་སྦྱར་བ་ཛ་ཡཅུ། ཐེག་ཆེན་དར་རྒྱས་གླིང་ནས་དཔར་དུ་བསྒྲུབས་པའོ། །
།གཉན་ཆེན་ཕོ་བ་རོག་པོའི་བསང་ཡིག་བཞུགས་སོ། །